മോന്സന് പോലീസ് സുരക്ഷ ഒരുക്കിയത് ലോക്നാഥ് ബെഹ്റ കൊച്ചി: പുരാവസ്തു വില്പനയുടെ മറവില് കോടികള് തട്ടിച്ച മോന്സണ് മാവുങ്കലിന്റെ വീടുകള്ക്ക് പോലീസ് സുരക്ഷയൊരുക്കാന് ഡിജിപിയായിരിക്കെ ലോക്നാഥ് ബെഹ്റ നിര്ദേശം നല്കിയതായി സൂചന ലഭിച്ചു. ആലപ്പുഴ എസ്പിക്കും കൊച്ചി സിറ്റി പോലീസ് കമ്മീഷണര്ക്കുമാണ് ബെഹ്റ കത്ത് നല്കിയത്. 2019 ജൂണ് 13ന് ആണ് ഡിജിപി കത്ത് അയച്ചത്. പിന്നാലെ ചേര്ത്തലയിലെയും കൊച്ചിയിലെയും വീടുകള്ക്കു പോലീസ് സുരക്ഷ ഒരുക്കി.അമൂല്യമായ പുരാവസ്തു ശേഖരമുള്ള മോന്സന് എഡിഷനെന്ന വീടിന് സുരക്ഷ ഒരുക്കാനാണ് ബെഹ്റ കത്തില് ആവശ്യപ്പെട്ടത്. നോര്ത്ത് പോലീസ് സ്റ്റേഷന് പരിധിയിലാണ് കൊച്ചിയിലെ വീട്. ചേര്ത്തലയിലേക്കും സമാനമായ കത്തുപോയി.സുരക്ഷ ഒരുക്കിയെന്ന് ചൂണ്ടിക്കാട്ടി അതത് ജില്ലകളില് നിന്നും തിരിച്ചും ഡിജിപിക്കും കത്തയച്ചിരുന്നു. കഴിഞ്ഞ ദിവസം മോന്സനൊപ്പമുള്ള ബെഹ്റയുടെ ചിത്രങ്ങള് പുറത്തുവന്നിരുന്നു. പിന്നാലെയാണ് മോന്സന്റെ വീടിന് സുരക്ഷ ഒരുക്കാനും ബെഹ്റയാണ് നിര്ദേശം നല്കിയതെന്ന് വ്യക്തമാകുന്നത്.